CELEX: 32017D1178
Language: hr
Date: 2017-06-02 00:00:00
Title: Provedbena odluka Komisije (EU) 2017/1178 оd 2. lipnja 2017. o izmjeni Provedbene odluke (EU) 2016/2008 o mjerama nadzora zdravlja životinja u pogledu bolesti kvrgave kože u određenim državama članicama (priopćeno pod brojem dokumenta C(2017) 3624) (Tekst značajan za EGP. )

1.7.2017   
            
            
               HR
            
            
               Službeni list Europske unije
            
            
               L 170/98
            
         PROVEDBENA ODLUKA KOMISIJE (EU) 2017/1178
   оd 2. lipnja 2017.
   o izmjeni Provedbene odluke (EU) 2016/2008 o mjerama nadzora zdravlja životinja u pogledu bolesti kvrgave kože u određenim državama članicama
   
      
         (priopćeno pod brojem dokumenta C(2017) 3624)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 92/119/EEZ od 17. prosinca 1992. o uvođenju općih mjera Zajednice za suzbijanje određenih bolesti životinja i posebnih mjera koje se odnose na vezikularnu enterovirusnu bolest svinja (3), a posebno njezin članak 19. stavak 1. točku (a), članak 19. stavak 3. točku (a) i članak 19. stavak 6.,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (4), a posebno njezin članak 4. stavak 3.,
   budući da:
   
               (1)
            
            
               Direktivom 92/119/EEZ utvrđuju se opće mjere nadzora koje se primjenjuju u slučaju pojave određenih bolesti životinja, uključujući bolest kvrgave kože. Te mjere nadzora uključuju uspostavu zaraženih i ugroženih područja oko zaraženog gospodarstva, a njima se predviđa i hitno cijepljenje u slučaju pojave bolesti kvrgave kože.
            
         
               (2)
            
            
               Provedbenom odlukom Komisije (EU) 2016/2008 (5) utvrđuju se mjere nadzora zdravlja životinja u pogledu bolesti kvrgave kože u državama članicama ili njihovim dijelovima navedenima u Prilogu I. toj Odluci, uključujući minimalne zahtjeve za programe cijepljenja protiv te bolesti koje države članice podnose Komisiji na odobrenje.
            
         
               (3)
            
            
               Člankom 2. Provedbene odluke (EU) 2016/2008 „zaraženo područje” definirano je kao dio područja države članice navedenog u Prilogu I. dijelu II. te Odluke koje uključuje područje na kojem je potvrđena bolest kvrgave kože i na kojem se cijepljenje protiv bolesti kvrgave kože može provesti nakon što Komisija odobri programe cijepljenja. Člankom 2. te Provedbene odluke definirano je i „slobodno područje na kojem je obavljeno cijepljenje” kao dio područja države članice navedenog u Prilogu I. dijelu I. te Odluke koje uključuje područja izvan zaraženih područja na kojima se cijepljenje protiv bolesti kvrgave kože provodi nakon što Komisija odobri programe cijepljenja.
            
         
               (4)
            
            
               Člankom 3. Provedbene odluke (EU) 2016/2008 utvrđena su ograničenja u pogledu otpreme goveda i divljih preživača u zatočeništvu te određenih proizvoda životinjskog podrijetla iz područja navedenih u Prilogu I. toj Odluci, s ciljem smanjenja rizika širenja bolesti kvrgave kože.
            
         
               (5)
            
            
               Člankom 7. Provedbene odluke (EU) 2016/2008 utvrđena su odstupanja od ograničenja utvrđenih člankom 3. te Provedbene odluke u pogledu otpreme sjemena, jajnih stanica i zametaka govedā i divljih preživača u zatočeništvu iz područja navedenih u Prilogu I. dijelu I. te Odluke kao slobodna područja na kojima je obavljeno cijepljenje.
            
         
               (6)
            
            
               Primjereno je razlikovati razinu rizika od širenja bolesti kvrgave kože putem pošiljaka sjemena, jajnih stanica i zametaka ovisno o tome otprema li se rasplodni materijal iz slobodnog područja na kojem je obavljeno cijepljenje u drugo slobodno područje na kojem je obavljeno cijepljenje ili na zaraženo područje koje se nalazi unutar iste države članice. Zato je neophodno utvrditi posebne uvjete, koji su razmjerni potencijalnoj opasnosti, za odstupanja koja se primjenjuju na takve pošiljke koje ostaju unutar iste države članice, uz uvjet da su uspostavljeni takvi uvjeti za sigurnu otpremu tog rasplodnog materijala unutar slobodnog područja na kojem je obavljeno cijepljenje ili zaraženog područja unutar iste države članice. Članak 7. Provedbene odluke (EU) 2016/2008 trebalo bi stoga na odgovarajući način izmijeniti.
            
         
               (7)
            
            
               Grčka je 2. ožujka 2017. prijavila novo izbijanje bolesti kvrgave kože u regionalnoj jedinici Kerkyra, što je otok u Jonskom moru u najsjeverozapadnijem dijelu Grčke, gdje prije toga nije bilo izbijanja bolesti kvrgave kože. Zbog toga bi trebalo proširiti popis područja u Grčkoj navedenih u Prilogu I. dijelu II. Provedbene odluke (EU) 2016/2008 kao „zaražena područja” u pogledu bolesti kvrgave kože kako bi se obuhvatila regionalna jedinica Kerkyra. Prilog I. dio II. Provedbene odluke (EU) 2016/2008 trebalo bi stoga na odgovarajući način izmijeniti.
            
         
               (8)
            
            
               Grčka je 14. ožujka 2017. obavijestila Komisiju o svojoj odluci da cijepljenje protiv bolesti kvrgave kože proširi na regije Jonski otoci, Sjeverni egejski otoci i Južni egejski otoci te Kreta, što su područja gdje se bolest kvrgave kože dosad nije pojavila, osim u regionalnoj jedinici Kerkyra, gdje je bolest potvrđena 2. ožujka 2017., i regionalnoj jedinici Limnos, gdje je bolest prisutna od 2015. Stoga bi ta područja u Grčkoj trebalo uključiti u popis slobodnih područja na kojima je obavljeno cijepljenje naveden u Prilogu I. dijelu I. Provedbene odluke (EU) 2016/2008. Prilog I. dio I. Provedbene odluke (EU) 2016/2008 trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Provedbena odluka (EU) 2016/2008 mijenja se kako slijedi:
   
               1.
            
            
               Članak 7. zamjenjuje se sljedećim:
               „Članak 7.
               Odstupanja od zabrane otpreme sjemena, jajnih stanica i zametaka govedā i divljih preživača u zatočeništvu iz područja navedenih u Prilogu I. dijelovima I. i II. i posebni uvjeti za otpremu tih proizvoda unutar područjā iste države članice navedenih u dijelovima I. i II.
               1.   Odstupajući od zabrane iz članka 3. točke (b), nadležno tijelo može odobriti otpremu sjemena, jajnih stanica i zametaka govedā i divljih preživača u zatočeništvu iz centara za sakupljanje sjemena ili drugih ustanova koje se nalaze na području navedenom u Prilogu I. dijelu I. u drugo područje navedeno u Prilogu I. dijelu I. ili II., a koje se nalazi u drugoj državi članici, ako životinje davatelji te sjeme, jajne stanice i zameci ispunjavaju sljedeće uvjete:
               
                           (a)
                        
                        
                           životinje davatelji cijepljene su i ponovno cijepljene protiv bolesti kvrgave kože prema uputama proizvođača upotrijebljenog cjepiva, a prvo je cijepljenje obavljeno najmanje 60 dana prije datuma sakupljanja sjemena, jajnih stanica ili zametka; ili, životinje davatelji podvrgnute su serološkom testu za otkrivanje posebnih protutijela na virus bolesti kvrgave kože na dan sakupljanja i najmanje 28 dana nakon razdoblja sakupljanja sjemena ili dana sakupljanja zametaka i jajnih stanica, s negativnim rezultatima;
                        
                     
                           (b)
                        
                        
                           tijekom 60 dana prije datuma sakupljanja sjemena, jajnih stanica ili zametaka, životinje davatelji držane su u centru za umjetnu oplodnju ili u drugoj odgovarajućoj ustanovi oko koje, u promjeru od najmanje 20 km, nije potvrđena prisutnost bolesti kvrgave kože tijekom tri mjeseca prije datuma sakupljanja sjemena, jajnih stanica ili zametaka, a prije toga je nakon svake potvrde zaraze bolešću kvrgave kože uslijedilo usmrćivanje i uništavanje svih prijemljivih životinja na zahvaćenim gospodarstvima;
                        
                     
                           (c)
                        
                        
                           životinje davatelji klinički su pregledane 28 dana prije datuma sakupljanja te su pregledavane tijekom cijelog razdoblja sakupljanja i nisu pokazivale nikakve kliničke simptome bolesti kvrgave kože;
                        
                     
                           (d)
                        
                        
                           životinje davatelji podvrgnute su otkrivanju uzročnika bolesti kvrgave kože lančanom reakcijom polimeraze (PCR) provedenom na uzorcima krvi uzetima na početku i najmanje svakih 14 dana nakon toga tijekom razdoblja sakupljanja sjemena ili na dan sakupljanja zametaka i jajnih stanica, s negativnim rezultatima;
                        
                     
                           (e)
                        
                        
                           sjeme je podvrgnuto otkrivanju uzročnika bolesti kvrgave kože PCR-om, s negativnim rezultatima; i
                        
                     
                           (f)
                        
                        
                           nadležno tijelo mjesta podrijetla provodi program cijepljenja protiv bolesti kvrgave kože koji ispunjava uvjete iz Priloga II. i koji je odobrila Komisija te je obavijestilo Komisiju i ostale države članice o datumu početka i datumu završetka svojeg programa cijepljenja u skladu s Prilogom II.
                        
                     2.   Odstupajući od zabrane iz članka 3. točke (b), nadležno tijelo može odobriti otpremu sjemena, jajnih stanica i zametaka govedā i divljih preživača u zatočeništvu iz centara za sakupljanje sjemena ili drugih ustanova koje se nalaze na području navedenom u:
               
                           (a)
                        
                        
                           Prilogu I. dijelu I. na odredište na drugom području iste države članice navedenom u Prilogu I. dijelu I. ili II.;
                        
                     
                           (b)
                        
                        
                           Prilogu I. dijelu II. na odredište na drugom području iste države članice navedenom u Prilogu I. dijelu II.
                        
                     Odstupanje predviđeno prvim podstavkom ovog stavka podliježe usklađivanju s uvjetima utvrđenima u stavku 1. točkama (a), (b) i (c);
               3.   Odstupajući od zabrane iz članka 3. točke (b), nadležno tijelo može odobriti otpremu sjemena, jajnih stanica i zametaka govedā i divljih preživača u zatočeništvu iz centara za sakupljanje sjemena ili drugih ustanova koje se nalaze na područjima navedenima u Prilogu I. dijelu I. u bilo koje područje iste ili druge države članice ili u treću zemlju ako životinje davatelji te sjeme, jajne stanice i zameci ispunjavaju sljedeće uvjete:
               
                           (a)
                        
                        
                           uvjete utvrđene u stavku 1. točkama (a) do (f);
                        
                     
                           (b)
                        
                        
                           životinje davatelji udovoljavaju uvjetima za sva ostala odgovarajuća jamstva o zdravlju životinja na temelju pozitivnog rezultata procjene rizika takve otpreme i mjerā protiv širenja bolesti kvrgave kože, koje je prije otpreme sjemena, jajnih stanica ili zametaka zatražilo nadležno tijelo države članice mjesta podrijetla i koje su odobrila nadležna tijela država članica u kojima se nalaze mjesta provoza i odredišta; i
                        
                     
                           (c)
                        
                        
                           država članica mjesta podrijetla mora odmah obavijestiti Komisiju i ostale države članice o jamstvima o zdravlju životinja i odobrenju nadležnih tijela iz točke (b).
                        
                     4.   Ako se sjeme, zameci i jajne stanice koji ispunjavaju uvjete iz stavka 1. ili 3. ovog članka otpremaju u drugu državu članicu ili treću zemlju, sljedeći tekst dodaje se odgovarajućim zdravstvenim certifikatima navedenima u direktivama 88/407/EEZ, 89/556/EEZ ili u Odluci 93/444/EEZ:
               
                  ‚…(Sjeme, jajne stanice i/ili zameci, navesti prema potrebi) koji su u skladu s …(člankom 7. stavkom 1. ili člankom 7. stavkom 3., navesti prema potrebi) Provedbene odluke (EU) 2016/2008 o mjerama nadzora zdravlja životinja u pogledu bolesti kvrgave kože u određenim državama članicama’.”
               
            
         
               2.
            
            
               Prilog I. zamjenjuje se tekstom iz Priloga ovoj Odluci.
            
         Članak 2.
   Ova je Odluka upućena državama članicama.
   
      Sastavljeno u Bruxellesu 2. lipnja 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  SL L 62, 15.3.1993., str. 69.
   
   
      (4)  SL L 18, 23.1.2003., str. 11.
   
   
      (5)  Provedbena odluka Komisije (EU) 2016/2008 od 15. studenoga 2016. o mjerama nadzora zdravlja životinja u pogledu bolesti kvrgave kože u određenim državama članicama (SL L 310, 17.11.2016., str. 51.).
   
      PRILOG
      Prilog I. Provedbenoj odluci (EU) 2016/2008 zamjenjuje se sljedećim:
      „
            PRILOG I.
            DIO I.
            
               ‚Slobodna područja na kojima je obavljeno cijepljenje’
            
            1.   Hrvatska
            
            Cijelo državno područje Hrvatske.
            2.   Bugarska
            
            
                     
                        A
                     
                     
                        Sljedeće pokrajine u Bugarskoj:
                        
                                    —
                                 
                                 
                                    pokrajina Burgas,
                                 
                              
                                    —
                                 
                                 
                                    pokrajina Varna,
                                 
                              
                                    —
                                 
                                 
                                    pokrajina Dobrič,
                                 
                              
                                    —
                                 
                                 
                                    pokrajina Razgrad,
                                 
                              
                                    —
                                 
                                 
                                    pokrajina Silistra,
                                 
                              
                                    —
                                 
                                 
                                    pokrajina Ruse,
                                 
                              
                                    —
                                 
                                 
                                    pokrajina Pleven.
                                 
                              
                  
                     
                        B
                     
                     
                        Sljedeće općine u Bugarskoj:
                        
                                    —
                                 
                                 
                                    općine Opaka, Popovo i Antonovo u pokrajini Trgovište,
                                 
                              
                                    —
                                 
                                 
                                    općine Šumen, Kaspičan, Novi Pazar, Nikola Kozlevo, Kaolinovo, Venec i Hitrino u pokrajini Šumen,
                                 
                              
                                    —
                                 
                                 
                                    općine Svištov, Polski Trambeš i Stražica u pokrajini Veliko Trnovo.
                                 
                              
                  3.   Grčka
            
            Sljedeće regije u Grčkoj:
            
                        —
                     
                     
                        regija Jonski otoci osim regionalne jedinice Kerkyra,
                     
                  
                        —
                     
                     
                        regija Sjeverni egejski otoci osim regionalne jedinice Limnos,
                     
                  
                        —
                     
                     
                        regija Južni egejski otoci,
                     
                  
                        —
                     
                     
                        regija Kreta.
                     
                  DIO II.
            
               'Zaražena područja'
            
            1.   Grčka
            
            
                     
                        A
                     
                     
                        Sljedeće regije u Grčkoj:
                        
                                    —
                                 
                                 
                                    regija Atika,
                                 
                              
                                    —
                                 
                                 
                                    regija središnja Grčka,
                                 
                              
                                    —
                                 
                                 
                                    regija središnja Makedonija,
                                 
                              
                                    —
                                 
                                 
                                    regija istočna Makedonija i Tracija,
                                 
                              
                                    —
                                 
                                 
                                    regija Epir,
                                 
                              
                                    —
                                 
                                 
                                    regija Peloponez,
                                 
                              
                                    —
                                 
                                 
                                    regija Tesalija,
                                 
                              
                                    —
                                 
                                 
                                    regija zapadna Grčka,
                                 
                              
                                    —
                                 
                                 
                                    regija zapadna Makedonija.
                                 
                              
                  
                     
                        B.
                     
                     
                        Sljedeće regionalne jedinice u Grčkoj:
                        
                                    —
                                 
                                 
                                    regionalna jedinica Limnos,
                                 
                              
                                    —
                                 
                                 
                                    regionalna jedinica Kerkyra.
                                 
                              
                  2.   Bugarska
            
            Cijelo državno područje Bugarske osim područja navedenih u dijelu I.
         ”